L'experiència a l'apartament ha estat perfecta, des del check in, fins al check out. Començant perquè em vaig avançar unes hores (temes del vol) a l'hora prevista, des d'Executive Stay van reaccionar ràpid i de forma fantàstica. L'apartament estava en unes condicions idíliques, amb l'aire acondicionat ja funcionant de feia estona i tot amb una netedat exquisita.
L'espai en sí, és un apartament de primera classe al bell mig del Downtown. He de dir que no és com el de les fotos, ja que tal com avisen al text, tenen varis i poden variar. El meu era semblant en quant a l'espai i tal com està estructurat. Tot funcionava a la perfecció i trobes tot el que puguis necessitar.
Des d'Executive Stay estan on line per qualsevol necessitat i fins i tot es comuniquen de forma proactiva. En el segon dia d'estada em van preguntar què tal anava tot. Se'm va acudir dir que tot era fantàstic i que l'únic que trobava a faltar era una cafetera... i als 15 minuts la tenia a la porta, juntament amb cafè i filtres... increïble! :)
Com queda clar a les fotos, l'espai de dalt és imprescindible. Si la temperatura ho permet, banys de sol i a la piscina o al hot tub adjacent són un plus a tenir molt en compte pel pis. Ja no parlem dels complimentary drinks and food a la mateixa terrassa en certs horaris. Tot un luxe!
De veritat que encara que m'esforcés, em costaria molt trobar algun però a la meva experiència els dies que hi vaig passar allà. Un 10/10
El barri, tothom que conegui la ciutat, sabrà que no és el millor de Los Angeles, lluny de ser-ho de fet. Al voltant es combinen molt bons restaurants i cafès amb una munió de gent sense sostre i durant alguns moments del dia, una lleugera sensació d'inseguretat. Cal tenir-ho en compte per depén de quina sigui la idea del viatge (en el meu cas n'era conscient i hi anava per un festival que quedava molt a prop). L'edifici on està l'apartament, però, està ben cuidat, amb consergeria i seguretat les 24 hores. Un cop a dins, la sensació és d'estar perfectament segur.